
_START_ARTICLE_
Spadelandsret
_START_PARAGRAPH_
Spadelandsret er en retsforskrift fra den sene middelalder. Den betyder, at de, som boede i marskområderne ved kysten fik retten til deres jord mod til gengæld at vedligeholde diger og koge. Spadeland kan oversættes med (med en spade) kultiveret marskland._NEWLINE_Digeloven var uskreven ret og blev først kodificeret i Nordfrisland i 1556. Et kendt udtryk fra spadelandsretten fra 1556 er Den, der ikke vil dige, må vige.